**ELŐTERJESZTÉS**

Tiszavasvári Város Önkormányzata Képviselő-testületének

**2019. május 30-án** tartandó ülésére

Az előterjesztés tárgya: **a vásárokról és piacokról szóló önkormányzati rendelet felülvizsgálatáról**

Melléklet: -

A előterjesztés előadója: Ostorháziné dr. Kórik Zsuzsanna jegyző

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/5391-3/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. és 1.24 pontjai |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Gáll Antalné | Közétkeztetési Nonprofit Kft. ügyvezetője | kozetkeztetes@tiszavasvari.hu |
| dr. Groncsák Andrea | Tiva-Szolg Nonprofit Kft. ügyvezetője | groncsakandrea@gmail.com |

Tiszavasvári, 2019. május 24.

**Krasznainé dr. Csikós Magdolna**

témafelelős

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**a vásárokról és piacokról szóló önkormányzati rendelet felülvizsgálatáról**

**Tisztelt Képviselő-testület!**

Tiszavasvári Város Önkormányzata Képviselő-testülete a 25/2010. (XI.3.) rendeletével alkotta meg a vásárokról és piacokról szóló rendeletét.

A rendeletet 2012. júniusban módosította a testület (22/2013.(VI.28.) önkormányzati rendelet) a nyitvatartási idejével kapcsolatban, ugyanis a kedd mint piacnap kikerült a rendeletből.

A jelenleg hatályban lévő rendelet a 9/2014. (IV. 25.) önkormányzati rendelet, mely 2014. június 1. napjától hatályos.

Jelen előterjesztés elkészítését a lentiekben kifejtettek indokolják. Az átláthatóság és egyszerűbb nyomon követés miatt nem a rendelet módosítását javaslom, hanem új egységes szerkezetű rendelet megalkotását.

**A rendelet megalkotásának indokai az alábbiak**:

1. ***A piac üzemeltetője változtatni kíván a piaci helyhasználati díjtételein, mely a rendelet mellékletét képezi, ennek fő indoka, hogy 5 éve nem volt emelés, és azóta a működtetés kiadásai is megnőttek.***
2. ***A rendelet további módosítását az eddig kialakult szokás lekövetése indokolja, mely a következő:***

* a 6.§ (5) bekezdését a városi piac üzemeltetője javasolja kiegészíteni azzal, hogy a helyhasználatra szolgáló nyugtát vagy számlát a piacfelügyelő részére kell bemutatni.

**A jelenlegi díjtételek az alábbiak:**

**1. Napi helyhasználat után fizetendő díj (helypénz) mértéke:**

1.1. Asztalfoglalás a fedett részen (az igénybevett területtel együtt): 200,-Ft/m

1.2. Asztalfoglalás (az igénybevett területtel együtt): 160,-Ft/m

1.3. Helyhasználat (az igénybevett terület után): 140,- Ft/m2/nap

**2. Havi időtartamra szóló helyhasználat után fizetendő díj (bérleti díj) mértéke:**

2.1. Asztalfoglalás a fedett részen: 200,- Ft/m/hó

2.2. Asztalfoglalás: 160,- Ft/m/hó

2.3 Helyhasználat (az igényelt terület után): 140,- Ft/m2/hó

**3. Gépjárműről történő árusítás után fizetendő díj (helypénz) mértéke:**

3.1. Tehergépjárműből történő értékesítés: 800,-Ft/gépjármű/alkalom

3.2. Személygépkocsiból történő értékesítés: 500,-Ft/gépjármű/alkalom

3.3. utánfutóról történő értékesítés: 300,-Ft/gépjármű/alkalom

A felsorolt díjtételek az ÁFA-t nem tartalmazzák.

**A módosítás következtében elfogadásra javasolt díjtételek az alábbiak:**

**1. Napi helyhasználat után fizetendő díj (helypénz) mértéke:**

1.1. Asztalfoglalás a fedett részen (az igénybevett területtel együtt): 300,-Ft/m/nap

1.2. Asztalfoglalás (az igénybevett területtel együtt): 250,-Ft/m/nap

1.3. Helyhasználat (az igénybevett terület után): 200,- Ft/m2/nap

**2. Havi időtartamra szóló helyhasználat után fizetendő díj (bérleti díj) mértéke:**

2.1. Asztalfoglalás a fedett részen: 300,- Ft/m/hó

2.2. Asztalfoglalás: 250,- Ft/m/hó

2.3 Helyhasználat (az igényelt terület után): 200,- Ft/m2/hó

**3. Gépjárműről történő árusítás után fizetendő díj (helypénz) mértéke:**

3.1. Tehergépjárműből történő értékesítés: 1.000,-Ft/gépjármű/alkalom

3.2. Személygépkocsiból történő értékesítés: 700,-Ft/gépjármű/alkalom

3.3. utánfutóról történő értékesítés: 500,-Ft/gépjármű/alkalom

**4. A piac területére nyíló saját vagy bérelt üzlethelyiségek bérleti díja 2.500,-Ft/hó.**

A felsorolt díjtételek az ÁFA-t nem tartalmazzák.

**A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Fentiekre tekintettel a rendelet hatálybalépésének időpontjaként **2019. július 1.** napját javaslom, **tekintettel arra is, hogy a tartós helybérlettel rendelkezők bérleti szerződései jellemzően 2019. június 30. napjával járnak le.**

***A rendelet-tervezetben piros színnel jelöltem a módosításokat a jobb átláthatóság érdekében, továbbá a könnyebb kezelhetőség miatt javaslom a rendelet egységes szerkezetben való elfogadását.***

**A piacrendelet előzetes hatásvizsgálata:**

***A******jogalkotásról szóló 2010. évi CXXX****. törvény 17. § (1) bekezdése* a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a piacrendelet módosításának a várható következményeiről – az előzetes hatásvizsgálat tükrében – az alábbi tájékoztatást adom:**

**1. A módosítás és az új rendelet megalkotásának valamennyi jelentősnek ítélt hatása, különösen:**

***1.1. társadalmi, gazdasági, költségvetési hatása:***

- A **piaci díjtételek emelkedésének kedvezőtlen társadalmi fogadtatása,** a **bevételek növekedése várható**. Az, hogy 5 éve nem történt díjtétel emelés indokolttá teszik a piaci díjtételek emelését, mely nem egy kirívóan magas növelés, így az árusok köreiben várhatóan elfogadásra kerül.

***1.2. A módosításnak gazdasági hatásával nem számolhatunk****.*

**1*.3.*** *A rendelet módosításának* ***költségvetési kihatása:***

A paci díjtételek emelése következtében az **bevétel növekedés várható, mely a piac fejlesztésére fordítható.**

***2.******A módosításnak környezeti és egészségügyi következményei:***

A környezeti és egészségügyi következmény jelen módosítással és rendeletalkotással érintett tárgyban **nem realizálható.**

***3. Az adminisztratív terheket befolyásoló hatása:***

A módosítás éves szinten **nem jelent többletfeladatot az önkormányzati hatósági ügyintézés előkészítő folyamatában.**

***4. A jogszabály megalkotásának szükségessége, a jogalkotás elmaradásának várható következményei:***

A jogszabálynak mindig a valós állapotokat kell tükrözne, így vált indokolttá új egységes szerkezetű rendelet megalkotása.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A meglévő állományi létszámban a személyi, szervezeti, tárgyi feltételek adottak. A pénzügyi feltételek rendelkezésre állnak. A jelenlegi feltételeken felül többletet nem igényel.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

***Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.***

Tiszavasvári, 2019. május 24.

**Ostorháziné dr. Kórik Zsuzsanna**

**jegyző**

**Rendelet-Tervezet**

**Tiszavasvári Város Önkormányzata**

**KÉPVISELŐ-TESTÜLETE**

**……./2019. (……..) önkormányzati**

**rendelete**

**a vásárokról és piacokról**

Az Alaptörvény 32. cikk (1) bekezdés a) pontjában és 32. cikk (2) bekezdésében meghatározott eredeti jogalkotói hatáskörében eljárva - Tiszavasvári Város Önkormányzata Képviselő-testülete Szervezeti és Működési Szabályzatáról szóló 1/2019 (II.1.) önkormányzati rendelet 4. melléklet 1.22. és 1.24. pontjaiban meghatározott feladatkörében eljáró Pénzügyi és Ügyrendi Bizottság véleményének kikérésével - a következőket rendeli el:

**1. §** (1) A rendelet területi hatálya kiterjed Tiszavasvári Város Önkormányzata tulajdonában lévő piacra.

(2) A rendelet személyi hatálya kiterjed piacon értékesítő tevékenységet végzőkre, a piac területén tartózkodókra, a piac működtetésével kapcsolatos tevékenységet folytatókra.

**2. §** A piac helye: A Vágóhíd utcai piactér.

**3. §** Apiac nyitvatartási ideje: csütörtök, vasárnap 05.00 és 12.00 óra között. Ezen túl, igény esetén, a hét bármely más napján is tartható piac.

**4. §**  (1) A piacon alkalmazható helypénz, és helyhasználati díj maximált mértékét e rendelet 1. melléklete tartalmazza.

(2) A piacon alkalmazott díjakat a piac üzemeltetője legfeljebb a jelen rendeletben meghatározott mértékig terjedően, az Üzemeltetési Szabályzatban saját hatáskörében állapítja meg. Az üzemeltető köteles az általa érvényesített díjtáblázatot a piac területén jól látható helyen kifüggeszteni.

**5. §** (1) A piacon az árusok és szolgáltatók helypénz, illetve folyamatos és állandó helyhez kötött helyhasználat esetén, a helypénz megfizetésén túl helyhasználati díj megfizetése esetén árusíthatnak, szolgáltathatnak.

(2) A piacon árusítók a részükre kijelölt árusítóhelyet és annak nagyságát az üzemeltető engedélye nélkül nem változtathatják meg.

**6. §** (1) A napi helypénz, és a helyhasználati díj kiszabásának alapja az elfoglalt terület nagysága. A négyzetméterenként fizetendő díj szempontjából minden megkezdett négyzetméter egésznek számít.

(2) Napi helyhasználatra a piac nyitásától zárásáig a nyugta vagy számla jogosít.

(3) A helyhasználati díj megfizetése csak a meghatározott nagyságú terület igénybe vételére ad lehetőséget, a tényleges helyfoglalás esetén a helypénz is meg kell fizetni.

(4) Ha a helyhasználati engedély kiadása a hónap első felében történik, akkor egész havi, ha a hónap 15. napja után történik, félhavi helyhasználati díjat kell a tárgyhónapra vonatkozóan megfizetni.

(5) Ha az árus, vagy szolgáltató a helyhasználatra jogosító napi nyugtát vagy számlát bármilyen okból a piacfelügyelő részére felmutatni nem tudja, a piacon való árusítása érdekében a díjat újból köteles megfizetni.

(6) A helyhasználati díjat az árusító hely használatáért a helyhasználati engedéllyel rendelkezőnek akkor is meg kell fizetnie, ha az árusítás időlegesen szünetel.

**7. §** A helyhasználati engedély, és a napi nyugta vagy számla másra nem ruházható át.

**8. §** (1) Ez a rendelet 2019. július 1-jén lép hatályba.

(2) Hatályát veszti a vásárokról és piacokról szóló 9/2014.(IV. 25.) önkormányzati rendelet.

(3) Jelen rendelet más jogszabályokban „Piacrendelet” rövidített elnevezéssel idézhető.

Tiszavasvári, 2019. ………..

**Szőke Zoltán Ostorháziné dr. Kórik Zsuzsanna**

**polgármester jegyző**

**A rendelet kihirdetve:**

**2019. …………………………….**

**Ostorháziné dr. Kórik Zsuzsanna**

**j e g y z ő**

**1. melléklet a ……/2019. (………) önkormányzati rendelethez**

**az Önkormányzat tulajdonában lévő**

**városi piacon alkalmazható díjtételekről**

**1. Napi helyhasználat után fizetendő díj (helypénz) mértéke:**

1.1. Asztalfoglalás a fedett részen (az igénybevett területtel együtt): 300,-Ft/m/nap

1.2. Asztalfoglalás (az igénybevett területtel együtt): 250,-Ft/m/nap

1.3. Helyhasználat (az igénybevett terület után): 200,- Ft/m2/nap

**2. Havi időtartamra szóló helyhasználat után fizetendő díj (bérleti díj) mértéke:**

2.1. Asztalfoglalás a fedett részen: 300,- Ft/m/hó

2.2. Asztalfoglalás: 250,- Ft/m/hó

2.3 Helyhasználat (az igényelt terület után): 200,- Ft/m2/hó

**3. Gépjárműről történő árusítás után fizetendő díj (helypénz) mértéke:**

3.1. Tehergépjárműből történő értékesítés: 1.000,-Ft/gépjármű/alkalom

3.2. Személygépkocsiból történő értékesítés: 700,-Ft/gépjármű/alkalom

3.3. utánfutóról történő értékesítés: 500,-Ft/gépjármű/alkalom

**4. A piac területére nyíló saját vagy bérelt üzlethelyiségek bérleti díja 2.500,-Ft/hó.**

A felsorolt díjtételek az ÁFA-t nem tartalmazzák.

**A vásárokról és piacokról szóló ……../2019. (……...) önkormányzati rendelet indokolása**

1. Általános indokolás

Tiszavasvári Város Önkormányzata Képviselő-testülete 25/2010. (XI.3.) rendeletével alkotta meg a vásárokról és piacokról szóló rendeletét, melyet azóta kétszer módosított.

**A rendelet módosítás indokai az alábbiak**:

1. ***A piac üzemeltetője változtatni kíván a piaci helyhasználati díjtételein, mely a rendelet mellékletét képezi, ennek fő indoka, hogy 5 éve nem volt emelés, és azóta a működtetés kiadásai is megnőttek.***
2. ***A rendelet további módosítását az eddig kialakult szokás lekövetése indokolja, mely a következő:***

* a 6.§ (5) bekezdését a városi piac üzemeltetője javasolja kiegészíteni azzal, hogy a helyhasználatra szolgáló nyugtát vagy számlát a piacfelügyelő részére kell bemutatni.

Az átláthatóság és egyszerűbb nyomon követés miatt nem a rendelet módosítása, hanem új egységes szerkezetű rendelet megalkotása született meg.

**A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Fentiekre tekintettel a rendelet hatálybalépésének időpontja **2019. július 1.** napja.

**2. Részletes indokolás**

**1.-3.§**

Ezen §-okban a rendelet hatálya, a piac helye és nyitva tartása került rögzítésre.

**4-7.§**

A piac használatárét fizetendő díjak összege, azok megfizetésének módja került meghatározásra.

**8.§-hoz**

Hatályba léptető és hatályon kívül helyezésre vonatkozó rendelkezést tartalmaz.