**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2019. május 30-án tartandó testületi ülésére**

**Az előterjesztés tárgya**: **A védőnői ellátás biztosítása érdekében** **Szorgalmatos Község Önkormányzatával kötött együttműködési megállapodás módosításáról**

**Melléklet:**

**A napirend előterjesztője**: Szőke Zoltán polgármester

**Az előterjesztést készítette**: Gazdagné dr. Tóth Marianna osztályvezető

**Az előterjesztés ügyiratszáma**: TPH/5241-7/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | Szmsz 5. melléklet 1.9. pont |
| Pénzügyi és Ügyrendi Bizottság | Szmsz 4. melléklet 1.22. pont |

Az ülésre meghívni javasolt szervek, személyek:

|  |  |
| --- | --- |
| Dojcsákné Pásztor Erika  TIVESZ Kft. ügyvezetője | dojcsakne.erika@gmail.com |
| dr. Groncsák Andrea  Tiva-Szolg Nonprofit Kft. ügyvezetője | groncsakandrea@gmail.com |

Egyéb megjegyzés:

Tiszavasvári, 2019. május 23.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A védőnői ellátás biztosítása érdekében Szorgalmatos Község Önkormányzatával kötött együttműködési megállapodás módosításáról**

**Tisztelt Képviselő-testület!**

Tiszavasvári Város Önkormányzata Képviselő-testülete 157/2019. (IV.30.) Kt. számú határozatával **arról döntött, hogy 2019. június 1. napjától** **Szorgalmatos közigazgatási területén** **a védőnői feladatok ellátásáról** **Tiszavasvári Város Önkormányzata a TIVA-SZOLG Nonprofit Kft.-n keresztül gondoskodik.** A megállapodást Szorgalmatos Község Önkormányzat Képviselő-testülete 183/2019. (IV.24.)Kt. számú határozatával fogadta el.

Tekintettel arra, hogy a Tiszavasvári Egészségügyi Nonprofit Szolgáltató Kft. és a Tiszavasvári Város Közétkeztetési Nonprofit Kft.beolvadás útján történő egyesítésére **várhatóan nem kerül sor 2019. június 1. napjával,** így a fentebb hivatkozott háromoldalú megállapodás kezdő időpontját módosítani szükséges.

Emiatt javaslom a megállapodás 3. pontját módosítani az alábbiak szerint: „**Jelen megállapodás a Tiszavasvári Egészségügyi Nonprofit Szolgáltató Kft.-nek és Tiszavasvári Város Közétkeztetési Nonprofit Kft.-nek a Tiszavasvári Településszolgáltatási és Vagyonkezelő Nonprofit Kft-be beolvadás útján történő egyesítése cégbíróság általi bejegyzésének napjától kezdődő határozatlan időtartamra szól.”**

A képviselő-testület fentebb már hivatkozott határozatában arról is döntött, hogy Szorgalmatos Önkormányzata és Tiszavasvári Önkormányzata között Tiszavasvári Város Önkormányzata képviselő-testülete 307/2017. (XII.21.) Kt. számú határozatával elfogadott védőnői feladatok Szorgalmatos közigazgatási területén történő folyamatos biztosítása érdekében létrejött együttműködési megállapodás közös megegyezéssel történő megszüntetését 2019. május 31. napjával kezdeményezi. A gazdasági társaságok beolvadási időpontjának módosulása miatt a jelenleg érvényes megállapodás nem szüntethető meg 2019. május 31. napjával, mert a feladat ellátatlan maradna, ezért a megszüntetés időpontjának a beolvadás útján történő egyesítés cégbíróság általi bejegyzésének napját javaslom.

Kérem a Tisztelt Képviselő-testületet, hogy az előterjesztés megtárgyalását követően hozza meg döntését.

Tiszavasvári, 2019. május 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2019. (V…..) Kt. számú**

**határozata**

(Tiszavasvári Településszolgáltatási és Vagyonkezelő Nonprofit Kft. .../2019. (…...) számú alapítói döntése)

**A védőnői ellátás biztosítása érdekében Szorgalmatos Község Önkormányzatával kötött együttműködési megállapodás módosításáról**

Tiszavasvári Város Önkormányzata Képviselő-testülete „**A védőnői ellátás biztosítása érdekében Szorgalmatos Község Önkormányzatával kötött együttműködési megállapodás módosításáról”** szóló előterjesztést megtárgyalta és az alábbi határozatot hozza:

1.Tiszavasvári Város Önkormányzata Képviselő-testülete 157/2019. (IV.30.) Kt. számú határozatának 1. pontját az alábbira módosítja:

**Kezdeményezi** Szorgalmatos Község Önkormányzata és Tiszavasvári Város Önkormányzata között Tiszavasvári Város Önkormányzata képviselő-testülete 307/2017. (XII.21.) Kt. számú határozatával elfogadott **védőnői feladatok Szorgalmatos közigazgatási területén történő folyamatos biztosítása érdekében létrejött együttműködési megállapodás közös megegyezéssel történő megszüntetését** Tiszavasvári Egészségügyi Nonprofit Szolgáltató Kft.-nek és Tiszavasvári Város Közétkeztetési Nonprofit Kft.-nek a Tiszavasvári Településszolgáltatási és Vagyonkezelő Nonprofit Kft-be **beolvadás útján történő egyesítése cégbíróság általi bejegyzésének napjával.**

**Határidő:** azonnal **Felelős:** Szőke Zoltán polgármester

2.Elfogadja Szorgalmatos Község Önkormányzata, Tiszavasvári Város Önkormányzata és a Tiszavasvári Településszolgáltatási és Vagyonkezelő Nonprofit Kft**.** között a védőnői feladatellátás biztosítása érdekében létrejött háromoldalú együttműködési megállapodás módosítását a határozat 1. melléklete szerinti tartalommal, továbbá felhatalmazza a polgármestert az együttműködési megállapodás módosításának aláírására.

**Határidő:** azonnal, illetve esedékességkor **Felelős:** Szőke Zoltán polgármester

3. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Kft.** **ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

4. Felkéri a polgármestert, hogy jelen döntésről tájékoztassa Szorgalmatos Község Önkormányzatát.

**Határidő**: haladéktalanul **Felelős:** Szőke Zoltán polgármester

…/2019. (V.30.) Kt. számú határozat melléklete

**EGYÜTTMŰKÖDÉSI MEGÁLLAPODÁST MÓDOSÍTÓ OKIRAT**

amely létrejött egyrészről **Tiszavasvári Város Önkormányzata** (4440 Tiszavasvári, Városháza tér 4. adóigazgatási azonosítószáma: 15732468215, képviseli: **Szőke Zoltán polgármester)**

másrészről **Szorgalmatos Község Önkormányzata** (4441 Szorgalmatos, Pacsirta u. 18/a. képviseli: **Takács Pálné polgármester**)

harmadrészről **Tiszavasvári Településszolgáltatási és Vagyonkezelő Nonprofit Kft.** (Továbbiakban: Tiva-Szolg Kft.) (4440 Tiszavasvári, Városháza tér 4., képviseli: **dr. Groncsák Andrea ügyvezető**) továbbiakban együtt: Felek – között, az alulírott helyen és időben, a következő feltételek mellett:

**ELŐZMÉNYEK**

Tiszavasvári Város Önkormányzata Képviselő-testülete 157/2019. (IV.30.) Kt. számú határozatával, Szorgalmatos Község Önkormányzat Képviselő-testülete 183/2019. (IV.24.)Kt. számú határozatával döntött arról, hogy hogy 2019. június 1. napjától Szorgalmatos közigazgatási területén a védőnői feladatok iskola védőnői feladatokellátásáról Tiszavasvári Város Önkormányzata a TIVA-SZOLG Nonprofit Kft.-n keresztül gondoskodik.

Tekintettel arra, hogy a Tiszavasvári Egészségügyi Nonprofit Szolgáltató Kft. és a Tiszavasvári Város Közétkeztetési Nonprofit Kft.beolvadás útján történő egyesítésére várhatóan nem kerül sor 2019. június 1. napjával**,** így a fentebb hivatkozott háromoldalú megállapodás kezdő időpontját módosítani szükséges.

1.Felek megállapodnak abban, hogy a Tiszavasvári Város Önkormányzata 157**/2019. (IV.30.) Kt. számú határozatával** elfogadott együttműködési megállapodás 3. pontja az alábbiak szerint módosul:

„3. **Jelen megállapodás a Tiszavasvári Egészségügyi Nonprofit Szolgáltató Kft.-nek és Tiszavasvári Város Közétkeztetési Nonprofit Kft.-nek a Tiszavasvári Településszolgáltatási és Vagyonkezelő Nonprofit Kft-be beolvadás útján történő egyesítése cégbíróság általi bejegyzésének napjától kezdődő határozatlan időtartamra szól.”**

**2.** Felek rögzítik, hogy az együttműködési megállapodás jelen módosítással nem érintett részei változatlan tartalommal továbbra is érvényben és hatályban maradnak.

**3.** Jelen együttműködési megállapodás módosítást **Tiszavasvári Város Önkormányzata Képviselő-testülete „A védőnői ellátás biztosítása érdekében Szorgalmatos Község Önkormányzatával kötött együttműködési megállapodás módosításáról” szóló …/2019. (V.30.) Kt. számú határozattal** elfogadta és felhatalmazta Tiszavasvári Város Önkormányzata polgármesterét jelen szerződés aláírására.

**4.** Jelen együttműködési megállapodás módosítástSzorgalmatos Község Önkormányzata Képviselő-testülete a …/2019.(……) Kt. számú határozatával jóváhagyta.

**5.** Szerződő felek jelen szerződést, mint akaratukkal mindenben megegyezőt jóváhagyólag aláírják.

**6.** Jelen szerződés a felek által történő aláírásának napján lép hatályba.

Tiszavasvári, 2019. …………………………………

…………………………………………… ……... ……………………………………

**Tiszavasvári Város Önkormányzata Szorgalmatos Község Önkormányzata**

**képviseletében képviseletében**

**Szőke Zoltán polgármester Takács Pálné polgármester**

……………………………………………

**Tiszavasvári Településszolgáltatási és**

**Vagyonkezelő Nonprofit Kft.**

**képviseletében**

**dr. Groncsák Andrea**

**ügyvezető**